Վերջին շրջանում կարծես թե որոշակի փոփոխություններ են նկատվում ԱՄՆ նորընտիր նախագահ Դոնալդ Թրամփի Ռուսաստանի հանդեպ վարած քաղաքականության մեջ: Եթե նախկինում ԱՄՆ նախագահն իրեն ավելի ազատ էր զգում արտահայտելու իր աջակցությունը Ռուսաստանի Դաշնությանը և ՌԴ նախագահին (օրինակ, երբ Fox News-ի լրագրողը Վլադիմիր Պուտինին անվանեց մարդասպան, ի պատասխան՝ Դոնալդ Թրամփը նշեց, որ ԱՄՆ նույնպես ունի շատ մարդասպաններ, ինչի վառ դրսևորումն էր Իրաքի պատերազմը), ապա այսօր նա փորձում է ավելի զգուշավոր և կոշտ լինել Ռուսաստանի մասին իր արտահայտություններում: